VENDIM

Nr. 767, datë 15.12.2021
PËR HAPJEN E PROCEDURËS SË PRANIMIT NË KATEGORINË E ULËT DHE TË MESME DREJTUESE EDHE PËR KANDIDATË TË TJERË JASHTË SHËRBIMIT CIVIL, PËR VITIN 2021
Në mbështetje të nenit 100 të Kushtetutës dhe të pikës 4, të nenit 26, të ligjit nr. 152/2013, “Për nëpunësin civil”, të ndryshuar, me propozimin e Kryeministrit, Këshilli i Ministrave
VENDOSI:

1. Për vitin 2021, procedura e plotësimit të pozicioneve të lira të kategorisë së ulët dhe të mesme drejtuese, për të cilat lëvizja paralele është mbyllur pa fitues, të jetë e hapur edhe për kandidatë të tjerë nga jashtë shërbimit civil, që plotësojnë kushtet dhe kërkesat për vendet e lira.
2. Numri maksimal i pozicioneve, për të cilat do të përdoret procedura e përcaktuar në pikën 1, të këtij vendimi, është:
 a) 12 pozicione për kategorinë e mesme drejtuese;
b) 33 pozicione për kategorinë e ulët drejtuese.

3. Pozicionet, në të cilat mund të konkurrojnë edhe kandidatë nga jashtë shërbimit civil për nivelin e mesëm drejtues, gjithsej 12, si dhe për nivelin e ulët drejtues, gjithsej 17, përcaktohen në lidhjen nr. 1, që i bashkëlidhet këtij vendimi dhe është pjesë përbërëse e tij.
Ky vendim hyn në fuqi pas botimit në Fletoren Zyrtare.
ZËVENDËSKRYEMINISTËR
Arben Ahmetaj
Lidhja 1

POZICIONET NË TË CILAT MUND KONKURROJNË EDHE KANDIDATË NGA JASHTË SHËRBIMIT CIVIL
I. Niveli i mesëm drejtues dhe i barasvlershëm
1. Drejtor i Drejtorisë së Koncesioneve, Prokurimeve dhe Partneriteteve, në Drejtorinë e Përgjithshme Ekonomike dhe Shërbimeve Mbështetëse, në Ministrinë e Kulturës, kategoria II-b;

2. Kryeadministrator i Agjencisë së Administrimit të Pasurive të Sekuestruara dhe Konfiskuara, kategoria II-b;

3. Drejtor i Drejtorisë së Azilit dhe të Huajve, si dhe Shtetësisë, në Drejtorinë e Përgjithshme Rregullatore dhe të Përputhshmërisë, në Ministrinë e Brendshme, kategoria II-b;

4. Drejtor i Drejtorisë së Zvogëlimit të Riskut dhe Fatkeqësive dhe të Parandalimit, në Agjencinë Kombëtare të Mbrojtjes Civile, kategoria II-b;

5. Drejtor i Drejtorisë së Politikave dhe Programeve të Peshkimit dhe Akuakulturës, në Drejtorinë e Përgjithshme të Politikave dhe Programeve të Bujqësisë, Sigurisë Ushqimore dhe Zhvillimit Rural, në Ministrinë e Bujqësisë dhe Zhvillimit Rural, kategoria II-b;

6. Drejtor i Drejtorisë së Politikave të Përfshirjes Sociale dhe Barazisë Gjinore, në Drejtorinë e Përgjithshme të Zhvillimit për Mbrojtjen Sociale, në Ministrinë e Shëndetësisë dhe Mbrojtjes Sociale, kategoria II-b;

7. Drejtor i Drejtorisë së Politikave të Punësimit dhe Aftësimit Profesional, në Drejtorinë e Përgjithshme të Politikave të Zhvillimit Ekonomik dhe Punësimit, në Ministrinë e Financave dhe Ekonomisë, kategoria II-b;

8. Drejtor i Drejtorisë Operacionale për Çështjet Antikorrupsion, në Drejtorinë e Përgjithshme të Antikorrupsionit, në Ministrinë e Drejtësisë, kategoria II-b;

9. Drejtor i Drejtorisë së Politikave dhe Strategjive të Zhvillimit të Industrisë dhe Energjisë, në Drejtorinë e Përgjithshme të Politikave dhe Zhvillimit të Industrisë dhe Energjisë, në Ministrinë e Infrastrukturës dhe Energjisë, kategoria II-b;

10. Koordinator, në Njësinë Ligjore të Koordinimit të Nismave Prioritare dhe Acquis, në Departamentin Rregullator dhe të Përputhshmërisë, në Kryeministri, kategoria II-b;

11. Drejtor i Drejtorisë së Administrimit të Asistencës Financiare të Bashkimit Evropian, në Agjencinë Shtetërore të Programimit Strategjik dhe Koordinimit të Ndihmës, kategoria II-b;

12. Zëvendësdrejtor i Përgjithshëm i Hartimit të Programeve, në Drejtorinë e Përgjithshme të Tatimeve, kategoria II-b.
II. Niveli i ulët drejtues dhe i barasvlershëm
1. Përgjegjës i Sektorit të Buxhetit, në Drejtorinë e Buxhetit dhe Menaxhimit Financiar, në Drejtorinë e Përgjithshme Ekonomike dhe Shërbimeve Mbështetëse, në Ministrinë e Kulturës, kategoria III-a;

2. Përgjegjës i Sektori të Zhvillimit, Arsimimit dhe Kualifikimit të Personelit, në Drejtorinë e Miradministrimit të Burimeve Njerëzore dhe Shërbimeve, në Drejtorinë e Përgjithshme Ekonomike dhe Shërbimeve Mbështetëse, në Ministrinë e Mbrojtjes, kategoria III-a;

3. Përgjegjës i Sektorit të Bashkëpunimit Ndërkombëtar, në Drejtorinë e Bashkëpunimit Ndërkombëtar dhe Projekteve, në Agjencinë Kombëtare të Mbrojtjes Civile, kategoria III-a;

4. Përgjegjës i Sektori të Statistikave dhe Analizave Ekonomike, në Drejtorinë e Politikave dhe Programeve të Bujqësisë dhe Zhvillimit Rural, në Drejtorinë e Përgjithshme të Politikave dhe Programeve të Bujqësisë, Sigurisë Ushqimore dhe Zhvillimit Rural, në Ministrinë e Bujqësisë dhe Zhvillimit Rural, kategoria III-a;

5. Përgjegjës i Sektorit të Ushqimit me Origjinë Shtazore dhe Ushqimit për Kafshë, në Drejtorinë e Politikave dhe Programeve të Sigurisë Ushqimore dhe Veterinarisë, në Drejtorinë e Përgjithshme të Politikave dhe Programeve të Bujqësisë, Sigurisë Ushqimore dhe Zhvillimit Rural, në Ministrinë e Bujqësisë dhe Zhvillimit Rural, kategoria III-a;

6. Përgjegjës i Sektorit të Huamarrjes në Tregun e Brendshëm, në Drejtorinë e Huamarrjes, në Drejtorinë e Përgjithshme e Borxhit Publik dhe Bashkërendimit të Ndihmës së Huaj, në Ministrinë e Financave dhe Ekonomisë, kategoria III-a;

7. Përgjegjës i Sektorit IPARD, në zyrën (Drejtoria) Mbështetëse ZKA, në Ministrinë e Financave dhe Ekonomisë, kategoria III-a;

8. Përgjegjës i Sektorit të Marrëdhënieve Juridiksionale me Jashtë në Fushën Penale, në Drejtorinë për Marrëdhëniet Juridiksionale dhe Bashkëpunimin Ndërgjyqësor, në Drejtorinë e Përgjithshme Rregullatore të Çështjeve të Drejtësisë, në Ministrinë e Drejtësisë, kategoria III-a;

9. Përgjegjës i Sektorit të Monitorimit të Veprimtarisë Noteriale, në Drejtorinë e Monitorimit të Profesioneve të Lira, në Drejtorinë e Përgjithshme Rregullatore të Çështjeve të Drejtësisë, në Ministrinë e Drejtësisë, kategoria III-a;

10. Përgjegjës i Sektorit të Politikave dhe Strategjive në Fushën e Energjisë dhe Industrisë, në Drejtorinë e Politikave dhe Strategjive të Zhvillimit të Industrisë dhe Energjisë, në Drejtorinë e Përgjithshme të Politikave dhe Zhvillimit të Industrisë dhe Energjisë, në Ministrinë e Infrastrukturës dhe Energjisë, kategoria III-a;

11. Përgjegjës i Sektorit të Programeve të Zhvillimit në Fushën e Industrisë, në Drejtorinë e Programeve të Zhvillimit në Fushën e Minierave dhe Industrisë, në Drejtorinë e Përgjithshme të Politikave dhe Zhvillimit të Industrisë dhe Energjisë, në Ministrinë e Infrastrukturës dhe Energjisë, kategoria III-a;

12. Koordinator në Njësinë e Programimit të Akteve Rregullatore dhe RIA, në Departamentin Rregullator dhe të Përputhshmërisë, në Kryeministri, kategoria III-a;

13. Përgjegjës i Sektorit të Bashkëpunimit Dypalësh në Drejtorinë e Bashkërendimit të Ndihmës së Huaj, në Agjencinë Shtetërore të Programimit Strategjik dhe Koordinimit të Ndihmës, kategoria III-a;

14. Analist në Sektorin e Kërkimeve, në Drejtorinë e Programimit Strategjik, në Agjencinë Shtetërore të Programimit Strategjik dhe Koordinimit të Ndihmës, kategoria III-a;

15. Inspektor në Drejtorinë e Kontrollit të Specializuar, në Drejtorinë e Përgjithshme të Tatimeve, kategoria III-a/1;

16. Inspektor në Drejtorinë e Kontrollit të Specializuar, në Drejtorinë e Përgjithshme të Tatimeve, kategoria III-a/1;

17. Inspektor në Drejtorinë e Kontrollit të Specializuar, në Drejtorinë e Përgjithshme të Tatimeve, kategoria III-a/1.

